钦定古今图书集成/明伦汇编/氏族典/第463卷 > 《廖用贤尚友录》 > 傅常
## 钦定古今图书集成/明伦汇编/氏族典/第463卷 > 《廖用贤尚友录》 > 傅常

按《万姓统谱》：“常字仲常，铅山人。举进士，调馀姚判官。
常视州符，剖决沮滞，吏民翕然服之。至正秋，海上有
警，宣阃檄常侦贼定海，而常所受民兵，猝与贼遇，战
弗胜，死之。常居官有冰蘗声，奉檄借人一裋褐以往。
其在海上，念其母氏，每泣数行下。盖本忠孝廉洁之
士，实不知兵，乃与之一旅，御重寇，徒委之死，世皆惜”
之。常之母及其兄不能归，因以为家。